
ח.נ.,

תאונה מיום 27/7/20
רכב נושא מ"ר: 697-08-601

                                      הנדון: הנפגעת: מיכל דבש אוסטרר, ת.ז. 34440990
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 27/7/20, עת נהגה ברכבה בנתיבי איילון, בסמוך למחלף ההלכה, פגע ברכבה של מרשתי רכב הנושא מ"ר 51-811-52 ומרשתי נפגעה ונחבלה בגופה. (להלן: "התאונה").
*רצ"ב העתק תעודת חובה, ודו"ח אירוע צד ג' בצירוף תמונות, מסומנים "1".
2. לאחר התאונה, נוכח כאבים עזים והגבלה בתנועות הצוואר, הגב, ובכתף ימין פנתה לקבלת טיפול רפואי ולאחר ביצוע מספר בדיקות שוחררה לביתה בהמלצה להימנע מפעילות, גפה מורמת, המשך מעקב רפואי, נטילת משככי כאבים ומנוחה בת 7 ימים.
3. מרשתי אשר המשיכה לסבול מכאבים והגבלה בתנועות הצוואר, הגב והשכמות, וכתף ימין עם קושי בהרמה ובתפקוד נבדקה ע"י מומחה אורתופדי אשר הפנה אותה להמשך מעקב רפואי, טיפולי פיזיותרפיה, טיפולי רפואה משלימה וביצוע פעילות בהתאם לסף כאב.
4. כמצוות המומחה האורתופדי, בניסיון להקל על הכאבים וההגבלה, מתוך מטרה לשיפור טווחי תנועה, ביצעה מרשתי טיפולי רפואה משלימה, לרבות טיפולי רפלקסוגיה ושיאצו.
5. לאחר ביצוע סדרת טיפולי פיזיותרפיה ורפואה משלימה אינטנסיביים, הן במסגרת הקהילה והן במסגרת פרטית, נותרה עם כאבים והגבלה בתנועות הצוואר, הגב וכתף ימין 
רצ"ב תעודות רפואיות וקבלות חלקיות, מסומנות "2".

6. מאז התאונה ומחמת תוצאותיה סובלת מרשתי מכאבים והגבלה בתנועות הצוואר, הגב וכתף ימין, מהקרנת הכאבים לשכמות, מקושי בביצוע תפקודים ידניים, מקושי בהרמה ונשיאה, מקושי בישיבה ממושכת, מקושי בכיפוף, הרמה מכאבים, צורך בנטילת משככי כאבים, היא נזקקת לקבלת טיפול רפואי ותזדקק לו גם בעתיד.
7. מרשתי מנהלת הדרמה של רשת 13, בכירה בתחום הקולנוע ומרצה בתחום, מחמת התאונה ותוצאותיה מתקשה מרשתי בביצוע עבודתה, היא נעדרת ממנה וזקוקה להפוגות ממושכות במהלכה ונגרמו לה הפסדי שכר.
8. בעטיה של התאונה ומחמת תוצאותיה מתקשה מרשתי בניהול משק ביתה, היא נזקקת לעזרת הזולת ותזדקק לה גם בעתיד.
9. מחמת התאונה ותוצאותיה, מתקשה מרשתי בנהיגה והיא נזקקת להוצאות בגין מוניות ונסיעות מיוחדות.
10. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים לקביעת נכותה אהיה מוכן להמליץ בפני מרשתי על סילוק תביעתו תמורת פיצוי בסך 85,000 ₪ בתוספת שכ"ט עו"ד.
11. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              



                                                                  
         בכבוד רב ובב"ח,

             





             אריאל פרייברג,
